Bisedimet për ndryshimet klimatike
Marrëveshja globale për klimën një hap më pranë por ende një vit larg
Vëmendja për mjedisin do të përqëndrohet në Lima të Perusë, ku përfaqësues nga 200 vende mblidhen më 1 dhjetor për negociata kritike për një traktat të ri klimatik. Ai do të zëvendësojë Protokollin e Kiotos, marrëveshja globale që skadoi në vitin 2012. Shpresat për sukses në këtë raund të ri bisedimesh janë shtuar me marrëveshjet e fundit mes ndotësve më të mëdhenj të planetit. Ka pak dyshim se bota po ngrohet. Shkencëtarët paralajmërojnë se thatësira të tjera ekstreme, përmbytje dhe ngritja e nivelit të detit do të bëhen realitet nëse nuk pakësohet çlirimi i gazeve që shkaktojnë efektin serë. Takimi në Lima ddo të hedhë bazat për traktatin që pritet të nënshkruhet vitin e ardhshëm në Paris. Është rritur pritshmëria drejt këtij synimi thotë Jennifer Morgan, drejtoreshë e programit klimatik në Institutin e Burimeve Globale. Këtë muaj Kina dhe Shtetet e Bashkuara, dy ndotësit më të mëdhenj në botë, nënshkruan një marrëveshje. Shtetet e Bashkuara ranë dakort të pakësojnë emetimin me 26 dhe 28 përqind deri në vitin 2025. Dhe për here të parë, Kina vendosi afat kohor për veprimet e saj duke thënë se do të pakësojë emetimin deri në vitin 2030. Zonja Morgan thotë se Kina duhet të fillojë të shkurtime masive tani. Për here të parë marrëveshja e vendos Kinën në një rol drejtues. Vende të tjera pritet të përcaktojnë angazhimet e tyre deri në mars. Zonja Morgan thotë se njoftimi nga Shtetet e Bashkuara dhe Kina është një lëvizje strategjike që mund të elektrizojë vende të tjera të bëjnë më shumë. Zonja Morgan thotë se është kritike të ngushtohet hendeku mes shkurtimeve që janë të nevojshme dhe atyre që premtohen. Ajo thotë se secili vend do t’i bëj shkurtimet me mënyrën e vet përmes politikave kombëtare dhe ligjeve, por vetëm një pakt global me angazhime të detyrueshme mund të ushtrojë presion për të realizuar qëllimin. Pra është në interest ë çdo vendi për të patur një përqasje globale, në mënyrë që të jenë të sigurtë që ajo që bëjnë po pasqyrohet edhe nga të tjerët.” Zonja Morgan shpreson se takimi në Lima do të përfundojë me një tekst për një traktat të ri, një traktat që do të shërbejë si udhë-rrëfyes për qeveritë e ndryshme.